text: Lægehold tjekker om der er lys i lygten
  11 januar 2016 kl. 09.04
  Esbjerg Kommune prøver nu med humor at få byens cyklister til at få lys og veste på, så de kan ses i den mørke tid.
  Hellere humor end løftede pegefingre. Derfor kunne cyklister mandag morgen på cyklestierne i Esbjerg møde en læge og en sygeplejerske  iført hvide kitler og pandelamper, der vinkede de to-hjulede til siden for et tjek med spørgsmålet: Har du lys i pæren?
  Målet er at gøre cyklisterne mere synlige i trafikken – og midlet er humor og en god oplevelse. Lægeholdet uddeler nemlig både cykellygter, reflekser, refleksveste og refleks-skråbånd. Ingen kommer videre, før holdet er sikker på, at alle bruger pæren.
  - Da erfaringen viser, at løftede pegefingre sjældent giver markant ændring i adfærd, har vi valgt at lave en kampagne, der bruger humor, happenings og sociale medier til at skabe en positiv bølge, siger Anders Kronborg, (A) formand for Teknik & Byggeudvalget  i Esbjerg Kommune.
   
   
   
  .
  